Ralph Leo Hayes

**Ralph Leo Hayes** (født 21. september 1884 i Pittsburgh i Pennsylvania i USA, død 5. juli 1970 i Davenport i Iowa) var en amerikansk katolsk prelat som var biskop av bispedømmet Helena i Montana fra 1933 til 1935, og biskop av bispedømmet Davenport i Iowa fra 1944 til 1966. De mellomliggende årene var han rektor ved Pontifical North American College i Roma (PNAC) fra 1935 til 1944.
## Liv og virke
### Bakgrunn
Ralph Hayes var sønn av Patrick Nagle og Mary Jane (*O'Donnell*) Hayes. Han gikk på*Holy Ghost College* i Pittsburgh. Han spilte på collegets fotball-, basketball- og baseball-lage og om sommeren på et semiprofesjonelt baseballag. Hayes studerte ved *Pontifical North American College* og ved Det pavelige universitet Urbaniana i Roma.

### Prest
Hayes ble presteviet i Roma av kardinal Pietro Respighi for bispedømmet Pittsburgh den 19. september 1909. Han tjente først i en menighet før han ble utnevnt til bispedømmets misjonsband. Han ble senere bandleder. Fra 1917 til 1925 var Hayes superintendent for skoler. Så var han i syv år pastor i *St. Catherine av Siena Parish* i Pittsburgh.

### Biskop av Helena
Den 23. juni 1933 utnevnte pave Pius XI ham den fjerde biskop av bispedømmet Helena. Han ble ordinert den 21. september 1933 av biskop Hugh Charles Boyle av Pittsburgh. Medkonsekratorer var biskopene James Aloysius Griffin av Springfield i Illinois og Alphonse John Smith av Nashville i Tennessee. Begge av dem var klassekamerater av ham i Roma. Hayes tjente Helena som dets biskop i to år.

### Rektor ved Pontifical North American College
Den 26. oktober 1935 utnevnte pave Pius XI Hayes til titulærbiskop av *Hieropolis* og rektor ved *Pontifical North American College*.

Hayes beundret av det fascistiske regime i Italia og dets leder, Benito Mussolini. I en tale i Pennsylvania i oktober 1936 sa Hayes om Mussolini at *«...en ekte italiensk patriot kunne verken ha gjort mer eller bedre.»* Hayes anklaget også amerikanske medier for å spre usannheter om Mussolini.

Med begynnelsen av Andre verdenskrig stengte pave Pius XII midlertidig alle de nasjonale seminarer, Hayes returnerte deretter til Pittsburgh, hvor han tok seg av de økonomiske og forretningsmessige spørsmåle knyttet til PNAC. Han hjalp også biskop Boyle i hans virke.

### Biskop av Davenport
Den 16. november 1944 utnevnte pave Pius XII Hayes til femte biskop av bispedømmet Davenport. Han ble installert i *Sacred Heart Cathedral* i Davenport den 11. januar 1945. I løpet av sine 22 år i Davenport utvidet Hayes skolefasilitetene over hele bispedømmet: 

* *Muscatine Central Catholic High School* i Muscatine (1953)
* *Notre Dame High School* i Burlington (1957)
* *Regina High School* i Iowa City (1958)
* *Assumption High School* i Davenport (1958)
* *Aquinas High School* (senere *Holy Trinity*) i Fort Madison (1959)
* *Walsh High School* i Ottumwa (1960)
* *Cardinal Stritch High School* i Keokuk (1965) 

En rekke andre undervisningsfaciliteter ble utbygget. Påmelding i de katolske skolene nådde sine høyeste påmeldinger under biskop Hayes' tid. Grunnskoleinnmeldingen nådde sitt høyeste nivå i 1960 på 12.074. Videregående skoler nådde sitt høyeste nivå i 1965 med 4.129 elever. 

En fire dager lang konferanse sponset av National Catholic Welfare Council ble holdt i Davenport i 1949. Den fokuserte på temaene industri, utdanning og livet på landsbygda. Fra 1954 til 1956 tjente Hayes som president for*National Catholic Rural Life Conference*. Dens nasjonale konvensjon ble holdt i Davenport, Iowa, i 1956. 

Misjonærer fra bispedømmet ble sendt til Cuernavaca i Mexico, og Ponce i Puerto Rico. Hayes deltok på alle fire sesjoner av Det andre Vatikankonsil i Roma på 1960-tallet, da som den eldste amerikanske biskopen til stede.

### Fratreden
På sin 82-årsdag, 21. september 1966, sendte biskop Hayes sin aldersbetingede avskjedssøknad til Den hellige stol i samsvar med Konsilets dekret *[[Christus Dominus]]*. Hans fratreden, som paven innvilget den 20. oktober 1960, var den aller første av dette slag.

Etter en tid flyttet Hayes til* Kahl Home*, et sykehjem i Davenport. Ralph Hayes døde i Davenport den 7. juli 1970, 85 år gammel. Etter begravelsen i *Sacred Heart Cathedral* ble Hayes gravlagt på *Bishop's Circl*e på *Mt. Calvary Cemetery*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1753-1816)*1775
* Biskop Louis-Guillaume-Valentin Dubourg (1766-1833) *1815
* Biskop Joseph Rosati (1789-1843) *1824
* Erkebiskop Peter Richard Kenrick (1806-1896) *1841
* Erkebiskop Patrick John Ryan (1831-1911) *1872
* Erkebiskop John Francis Regis Canevin (1853-1927) *1903
* Biskop Hugh Charles Boyle (1873-1950) *1921
* Biskop *Ralph Leo Hayes* (1884-1970) *1883

## Referanser